Mandisa Maya

**Mandisa Muriel Lindelwa Maya** (ba dɔge o la 20 Makye 1964) e la South Africa Chief Justice. O da e la a Supreme Court of Appeal wederɛ a yi 2017 te tɔ 2022 sɛre baŋ da wa zɛge o ka o do are Deputy Chief Justice of South Africa voaraa sentɔmbare 2022 poɔ. O kpɛ la a lɔre Mɛnoɔre 2000 poɔ a e a Transkei Division of the High Court of South Africa gyɛɛgye ka ba da zɛge o ka o do are Supreme Court of Appeal 2006 poɔ.

Ba naŋ dɔge a Eastern Cape poɔ, Maya piili la o lɔɔ toma a Transkei poɔ, a tona prosecutor toma ane state law adviser te ta saŋa na ba naŋ da wa de o ka o e advocate 1994 poɔ. Yidaandɔɔ Thabo Mbeki iri o la eŋ a Mthatha High Court Mɛnoɔre 2000 poɔ ane a Supreme Court of Appeal gyoone 2006 poɔ. A appellate court poɔ, ba da zɛge o la ka o do are a dɛpete wederoŋ Sɛntɔmbare 2015 poɔ ane a wederoŋ Mɛnoɔre 2017 poɔ, ka o di Lex Mpati kyɛnnoo a voarre ayi zaa poɔ. Ona da la a nensɔgelɔ pɔge fɔrɔ na toŋ a Supreme Court of Appeal poɔ, ane a kɔɔte dɛpete wederɛ pɔge fɔrɔ ane yidaandɔɔ pɔge fɔrɔ.

Ba da kaairi la Maya ka a kaairuu da ba nyɛ eebo ka da naŋ zɛge do a Constitutional Court 2009 poɔ ane 2012, kyɛ ka yidaandɔɔ Cyril Ramaphosa da zagere na neɛ nu sage a o kaairuu ka o na e South Africa Chief Justice Mɛnoɔre 2022 poɔ. Sɛntɔmbare 2022 poɔ, ane a lɛ zaa, Ramaphosa da iri o la ka o e Deputy Chief Justice pɔge fɔrɔ, ana vuo na poɔ ka o are Raymond Zondo gbɛbogiri. O da e la a South African chapter of the International Association of Women Judges wederɛ a yi 2018 te tɔ 2023, ane ba da iri o la ka o e a University of Mpumalanga Chancellor 1 Gyoonoɔre 2021 eŋɛ.

Gyoonoɔre 2024 poɔ, Ramaphosa da iri la Maya ka o e South Africa's Chief Justice pɔge fɔrɔ, naŋ piili 1 Sɛntɔmbare 2024.

## Nyɔvore piiluu ane Ganzanne
Ba da dɔge la Maya 20 Maakye 1964 eŋɛ  St Cuthbert's poɔ, Tsolo tembile naŋ be a Transkei irigyiŋ a Eastern Cape eŋɛ. O da e la bibiiri bayoɔbo neŋkpoŋ ba naŋ dɔge ko Sandile ane Nombulelo Maya, zaa bayi naŋ e karemamine. O yiri kɔkɔre da la Xhosa.

O yideme da de gaa la King William's Town 1966 poɔ saŋa na o saa naŋ da wa nyɛ toma Radio Bantu, ka o da gɛrɛ sakuuri be te ta 1977, saŋa, a yi a Soweto dɔɔmbo naŋ da wa duoro saa, ba da de o la gaa Mthatha ka o na te gaa sakuuri. O da pole la noɔre 1981 poɔ St John's College eŋɛ, Mthatha.

## Lɔɔ ganzanne ane dompole
Saŋa na Maya naŋ da wa gaa a University of Transkei, o da boɔrɔ la ka o iregyita tẽẽ degeree kyɛ ka forensic tẽẽ gane o naŋ da muuli da leɛ o teɛroŋ bebiri na o naŋ da wa yɛŋ iregyita. O zannoo kyaaare la BProc, o naŋ wa baare 1986 poɔ. O naŋ wa yi a be, o de gaa la a University of Natal, a zanne yi ne LLB 1988 poɔ. O meŋ da e la gansɛge derɛ a Mthatha firm of Dazana Mafungo Inc eŋɛ, a yi 1987 ane 1988 vuo, o naŋ wa baare o de la toma a magistrate's kɔɔte poɔ Mthatha, zie onaŋ da e kɔɔte wolwolla a pãã de public prosecutor.

1989 poɔ, Maya de gaa la Durham, North Carolina na gaa Duke University School of Law, Fulbright Scholarship eŋɛ, a zanna labour lɔɔ, sobi-yobo zɔɔre bee yelbawontaa faaroo, ane merɛ gane lɔɔ.  A puoriŋ ka o da yeli ka o e la "mind-blowing" na bare apartheid-era South Africa ko Duke. O naŋ wa baare 1990 ne LLM, o da e la policy counsel tontona a Women's Legal Defense Fund eŋɛ Washington, D. C. Poɔ a yi 1990 te tɔ 1991.

O ne o South Africa leɛ waabo poɔ, Maya da e la state lɔɔ sonna hakelteɛrɛ Mthatha poɔ a yi 1991 te tɔ 1993, ana wagere naŋ, o meŋ da la e la wagere kyɛlee lɔɔ wuliwulo a University of Transkei poɔ.  1993 poɔ, o da de gaa la Johannesburg na te e o lɔɔ zannoo, ane a zaa ka o leɛ gaa la a Transkei na te zanne saŋa na ba naŋ da wa de o ka o e gbɛbogi are kɔɔte poɔ 1994 eŋɛ.  O zanne la a Transkei Bar eŋɛ yuomo anuu. Aseŋ Maya naŋ yeli, o da dire la toma nyaabo dogɛɛ o fɔrɔ yuomo eŋɛ o naŋ da e gbɛbogi ara kɔɔte poɔ ka o zannoo da are leɛwulluu yi o zɔmenne, a gaŋazaa Nambitha Dambuza.1999 poɔ, ba da iri o la ka o e gbɛbogi-are-tona gyɛgye a Mthatha High Court poɔ, a kogi ko a  Transkei Division South Africa High Court.  A puoriŋ o yeli ka Dumisa Ntsebeza la teɛ o hakelɛ ka o poɔ a bɛŋkye.

## Transkei Division: 2000–2006
1 Mɛnoɔre 2000 eŋɛ, Maya da kpɛ la a bɛŋkye a e gyɛgye ko a Transkei Division. O meŋ da la e la gbɛbogi ara gyɛgye a Labour Court poɔ, a Bhisho High Court (Ciskei Division), ane a Grahamstown ane Port Elizabeth High Courts (Eastern Cape Division). Fɛboɔre 2005 poɔ, ba da iri o la ka o e gbɛbogi ara gyɛgye a Supreme Court of Appeal poɔ, ka o da be ana kɔɔte na eŋɛ Bloemfontein poɔ gaŋ yuoni, te ta saŋa na ba naŋ da wa zɛge o ka do aŋ gɛrɛ yuoni naŋ da waana.

## Supreme Court of Appeal: 2006–2022
12 Mɛnoɔre 2006 eŋɛ, on the advice of a Judicial Service Commission hakelɛ teɛbo eŋɛ, Yidaandɔɔ Thabo Mbeki da iri la Maya eŋ aŋ ziŋ gɛrɛ kogi a Supreme Court of Appeal poɔ.  O da kpɛ la ɔfere gyoone 2006 poɔ. O da e la a pɔgeba bata na kaŋa naŋ tona a appellate bɛŋkye ana wagere naŋ, ba kyɛlɛɛ na la Judges Carole Lewis ane Belinda van Heerden, ane a nensɔgelɔ pɔge fɔrɔ yuoŋ naŋ daŋ nyɛ kaa iruu e appeal gyɛgye. A puoriŋ o leɛ teɛre ka wɔkye maani naŋ da teɛre ka o bɔrɛɛ la, da mɔŋ o la a kɔɔte die kpeɛbo o bebi-fɔrɔ, o da yeli la lɛ, a o taa bɛŋkye zinimɛ poɔ, "There are those who ignored me and showed in subtle and not so subtle ways I had no place in being here."  

O wagere naŋ wa baara a Supreme Court poɔ, Maya da taa la sɛre ŋmaare duoro gaŋ 200. O hakelzuri mine la basagebo a *Minister of Safety and Security v F* poɔ: a noba yaga naŋ da are ne ka gbɛbogi ara zaa koŋ tõɔ nyɔge a state ne a polisi ɔfesa naŋ da be pɛnnoo peɛmo toma o naŋ toŋ, Maya teɛroŋ da be la o yoŋ, ka a merɛ gane kɔɔte 'Constitutional Court' da de o teɛroŋ na 2012 poɔ *F v Minister of Safety and Security* poɔ. O da la nyɛ la emmo ne o naŋ da sɛge a kɔɔte yuori ba poroo sɛre *AfriForum v Chairperson of the Council of the University of South Africa* eŋɛ, yelbawontaa kyaare a University of South Africa kɔkɔre yelnyɔgeraa; o da e la fɔrɔ sɛre ŋmaabo superior kɔɔte naŋ sɛge ne Xhosa. O da yeli ka Justice Johan Froneman's sɛrɛɛ ŋmaabo o meŋɛ yiri kɔkɔre, Afrikaans poɔ la wane a eŋyuo. A sɛrɛɛ da eɛ la a Merɛ Gane Kɔɔte poɔ a *Chairperson of the Council of the University of South Africa v AfriForum* *poɔ.*    

O naŋ da tona a Supreme Court of Appeal, Maya da e la gbɛbogi ara gyɛgye a Supreme Court of Namibia poɔ 2008 eŋɛ ane a Lesotho Court of Appeal poɔ 2015 eŋɛ, a laŋ ne a Constitutional Court of South Africa meŋ poɔ a yi Fɛboɔre te tɔ Mɛnoɔre 2012. A baaraa soba vuo poɔ, o sɛgɛɛ a Merɛ Gane Kɔɔte sɛrɛɛ yaga *Competition Commission v Loungefoam* *poɔ ane Amine*. O da la e la a South African Law Reform Commission dakogi zu soba a yi 2013 te tɔ 2016.

### Kaa Irri na Kpɛ Merɛ Gane Kɔɔte
O fɔrɔ yuomo pie vuoŋ a Supreme Court of Appeal poɔ, ba iri la Maya boyi zaa kyɛ aŋ ba maŋ nyɛ eebo na ko kaa iruu ka o na e a Merɛ Gane Kɔɔte gyɛgye bile. Fɔrɔ a Judicial Service Commission da e o la kpegere soore Sɛntɔmbare 2009 poɔ naŋ e a biiri 24 na kaŋa ko a vokpala anaare. O da e la a biiri bayɔpõĩ na kaŋa naŋ be a Judicial Service Commission gaŋŋmaa eŋɛ ba naŋ da wa ziŋ a yoe eŋɛ iri, ka Pierre de Vos yeli ka o nyɛ o la ka o e bikpeɛŋaa naŋ wulo "sensitivity for gender issues". Ane a lɛ zaa, Yidaandɔɔ Jacob Zuma da zagere ka o iri o, kyɛ neɛ nu ko Johan Froneman, Chris Jafta, Sisi Khampepe ane Mogoeng Mogoeng kaa iruu.
 
Mɛnoɔre 2012 poɔ, Maya da e la a biiri banaare kaŋa – a poɔ Raymond Zondo, Ronnie Bosielo, ane Robert Nugent – ba naŋ da iri ko a Merɛ Gane Kɔɔte kogi Chief Justice Sandile Ngcobo's naŋ gaa pɛnnoo kyɛ bare. Maya da daŋ e la gbɛbogi ara gyɛgye a Merɛ Gane Kɔɔte poɔ, ane dɔba ne pɔgeba meŋɛ soobo kpaaroŋ zuri da erɛ la a neɛ a o kogi zimmu. Ane a lɛ zaa, a o kpegere sooroo wagere Johannesburg poɔ gyoone eŋɛ,

### Dɛpete Wederoŋ
Gyoone 2015 poɔ, Maya da la Yidaandɔɔ Zuma's neŋkaa iraa yoŋ ko kaa iruu na e a Supreme Court of Appeal Dɛpete Wederɛ, voaraa Kenneth Mthiyane naŋ bare toma gaa pɛnnoo ka o gaŋ 2014 poɔ.  A tuuro kpegere sooroo Johannesburg poɔ gyoonoɔre eŋɛ, a Judicial Service Commission da eŋ la noɔre ka o manne ne la kaa iruu 23 Sentɔmbare 2015 eŋɛ. Zuma da neɛ la nu 23 Sentɔmbare 2015 eŋɛ ko o kaa iruu, ka o leɛ a pɔge fɔrɔ na toŋ a kɔɔte wederoŋ dɛpete toma. Supreme Court wederɛ Lex Mpati naŋ da wa bare toma gaa pɛnnoo yuoni naŋ da waana, o da arɛɛ la e gbɛbogi ara wederɛ.

### Yidaandɔɔloŋ

Yidaandɔɔ Zuma da moɔle la Maakye 2017 poɔ ka Maya yoŋ la o neniraa na leɛre Mpati a e Supreme Court wederɛ. Nu neɛ ko o kpegere sooroo wagere ane baaroo saŋa ne a Judicial Service Commission kyɛpire poɔ, o da e la kyerete kyaare ne bone o naŋ bigiri ka o e la a Supreme Court's "yelwonni", a bigire a kɔɔte ka o e la "not the most collegial of courts" ane o gyɛgyere naŋ taa "superiority complexes ane nembabu". A Judicial Service Commission da neɛ la nu ko a o kaairuu, ka Zuma da kyare noɔre daadaa ka o toma piili 26 Mɛnoɔre 2017 eŋɛ.

A COVID-19 dɔɔmbo wagere, Maya da leɛre la a Supreme Court's yɛlɛ kyɛmbo eŋ saseɛŋ, ka kɔɔte yelerre kyɛnɛ Microsoft Teams eŋɛ, ka gyɛmaa da kaa o yele ka o e la wederɛ naŋ ta ona ane na tõɔ administrator. A puoriŋ o da yeli ko la a Judicial Service Commission ka o narɛɛ la kyaare a appellate gyɛgyere ka ba na wa 'diversity seminar', over "vociferous opposition",  ka appeal gyɛgye Steven Majiedt yeli ka a kɔɔte leɛ la taa bone a o wederoŋ.

### Kaa irri ka o na e Chief Justice
Ɔɔtoore 2021 poɔ, Yidaandɔɔ Cyril Ramaphosa da moɔle ka Maya poɔ la biiri banii pɛll wogi eŋɛ na leɛre  Mogoeng Mogoeng a e Chief Justice ko South Africa,  ane kyuu naŋ da tɔre poɔ, o da moɔle ka Maya ane noba bata mine: Raymond Zondo, Mbuyiseli Madlanga, ane Dunstan Mlambo be la o gampɛle ŋmaa eŋɛ. A Judicial Service Commission da ko la Maya's kyakyaaloŋ toori o kpegere sooroo wagere 2 Fɛboɔre 2022 eŋɛ, bone Maya naŋ da kyɛyuo ne

## Merɛ Kɔɔte: 2022–wa tɔ zenɛ
Mɛnoɔre 2022 poɔ, Maya da sage la Ramaphosa's kaa iruu ko a vuo Dɛpete Chief Justice. Saŋa na ba naŋ da wa kpegere soore o baare gyoone poɔ, a Judicial Service Commission da neɛ la nu ko a kaa iruu, ka Ramaphosa da mɔɔle 25 gyoonoɔre eŋɛ ka ba na iri o la eŋ a voaraa 1 Sɛntɔmbare 2022 eŋɛ.

Fɛboɔre 2023 poɔ, Zondo da mɔɔle ka  ba iri la Maya ka o na e dakogi soba ko kɔmɛtee paalaa ne a kɔnoɔre maale sɛŋgaŋ dambo yelnyɔgeraa ko a judiciary, ane gyoone 2023 poɔ, o da ŋmaa la sɛre kɔɔte naŋ ba boɔrɔ ka o yuori pore gbɛbogiriŋ *Ashebo v Minister of Home Affairs ane Amine* poɔ, naŋ da begɛ neɛ kaŋa naŋ boɔrɔ zinlaanfeɛ zie kare bare.

## International Association of Women Judges
Maya da la a mɛmba zu ko a South African chapter of a International Association of Women Judges (IAWJ) 2002 poɔ. O da e la a chapter's dɛpete wederɛ tontona a yi 2008 te tɔ 2010 ane o wederɛ a yi   2018 te tɔ 2023. Ba da ɛlɛte o la a puoriŋ ka o e IAWJ's ririgyinal daarɛɛta ko West ane Southern Africa 2021 poɔ, ane o wederɛ potuuro 2023 poɔ.

## Kyɔɔtaare bee Emmo
Nelson Mandela University da ko la Maya LLDs emmo kyɔɔtaa 2018 poɔ, Walter Sisulu University 2019 poɔ, ane a University of Fort Hare 2020 poɔ. Gyoonoɔre 2021 poɔ, ba da iri o la ka o e a University of Mpumalanga Chancellor.

## Meŋɛ Nyɔvore
Maya kuli la Dabulamanzi Mlokoti, yɛroŋ erɛ naŋ yi Johannesburg, a taa biiri bata. O pɔgeyaa, Wela Mlokoti, gansɛge derɛ a Constitutional Court eŋɛ Chris Jafta's chambers poɔ naŋ nyɛ yuori a yi o naŋ tere nu-põɔ̃ toma duoro kyaare Gyɛge Fayeeza Kathree-Setiloane, naŋ da tona a Constitutional Court poɔ ana wagere na.

## Sommo Yizie